सेंट्रल जेल द्वितीय में कैंप लगाकर बंदियों का स्वास्थ्य जांचा
सेंट्रलजेल द्वितीय में मेडिकल कैंप लगाकर बंदियों की चिकित्सीय जांच की गई। जांच के बाद उन्हें दवाइयां भी दी गई। मेडिकल कैंप में नागरिक अस्पताल के डाॅ. अनिल आहूजा, डाॅ. सोनिया, डाॅ. अंजू आर्य, डाॅ. अमित तथा डाॅ. भावना ने बंदियों की अलग-अलग चिकित्सीय जांच कर उन्हें स्वास्थ्य जानकारी दी। जेल अधीक्षक सोमनाथ जगत ने कहा कि उन्होंने गत दिनों ही जेल में बतौर अधीक्षक कार्यभार संभाला है। कार्यभार संभालते ही उन्होंने जेल में स्वच्छता अभियान चलाया। इसमें बंदियों ने भाग लिया और पूरे जेल परिसर को साफ-सुथरा किया गया। बंदियों के स्वास्थ्य को ध्यान में रखते हुए आज इसी कड़ी में नागरिक अस्पताल द्वारा मेडिकल कैंप का आयोजन करवाया गया। मेडिकल कैंप में विशेषज्ञों ने बंदियों की चिकित्सीय जांच की और उन्हें दवाइयां भी दी गईं।
उन्होंने कहा कि जेल में स्वच्छता स्वास्थ्य अभियान की दिशा में ही 8 मार्च को आध्यात्मिक शिविर का भी लगाया जाएगा। शिविर में कुरुक्षेत्र से दिव्य जागृति द्वारा ध्यान सत्संग का आयोजन कर बंदियों को धार्मिक प्रवचन दिए जाएंगे।
hin_Deva hin_Deva hin_Deva